b'\n_START_ARTICLE_\nHollywood\n_START_SECTION_\nHollywoodski film\n_START_PARAGRAPH_\nTeko\xc4\x8di trak sistema je proizvajal tehni\xc4\x8dno kvalitetne in strokovno narejene filme. Po navadi so bile to preproste, realisti\xc4\x8dno podane pripovedi, saj \xc4\x8dasa za tveganje ali eksperimentiranje ni bilo. Med prvimi igranimi filmi so bile zgodovinske romance in priredbe romanov ter odrskih uspe\xc5\xa1nic. Nato pa so kmalu za\xc4\x8deli nastajati tudi filmi, ki jih lahko razvrstimo v zna\xc4\x8dilne filmske zvrsti.\n_START_SECTION_\nVesterni\n_START_PARAGRAPH_\nVestern, s poudarkom na akciji, je bil idealen za nemi film. \xc5\xa0tevilni igralci so se specializirali za vloge kavbojev. Vloge dobrih in slabih fantov so bile jasno razmejene. Po drugi svetovni vojni se je meja med dobrimi in slabimi zabrisala, \xc4\x8drno bela razli\xc4\x8dnost je zbledela in tradicionalnega ljudskega junaka so zamenjali bolj zapleteni liki. Filmi s precej druga\xc4\x8dnim prizori\xc5\xa1\xc4\x8dem, denimo znanstveno fantasti\xc4\x8dna serija Vojna zvezd, v\xc4\x8dasih veljajo za predelavo izvirnega obrazca vesterna.\n_START_SECTION_\nGangsterski filmi\n_START_PARAGRAPH_\nZ organiziranim kriminalom se je ukvarjalo kar nekaj nemih filmov, na primer Podzemlje (1927). Toda \xc5\xa1ele po prihodu zvoka in ameri\xc5\xa1ki izku\xc5\xa1nji s prohibicijo je gangsterski film postal priljubljena zvrst. Pogosto so temeljili na prepoznavnih resni\xc4\x8dnih kriminalcih.\n_START_SECTION_\nGlasbeni filmi - musicali\n_START_PARAGRAPH_\nZ zvo\xc4\x8dnim filmom se je pojavil glasbeni film. Pevci in plesalci so kmalu postali najbolj dragocena hollywodska lastnina.'